«Դենտալ թրեվլ Արմենիա» նախագծի գրանցումից հետո ստեղծվեց կայքը (հղումը` http://www.dtarmenia.com/en/), գաղափարի շուջ ձևավորվեց թիմ: Մենք սկսեցինք համագործակցության պայմանավորվածություն ձեռք բերել շուկայում գործող հեղինակավոր կլինիկաների լավագույն որակավորումն ունեցող մասնագետների հետ: Զանգվածային լրատվամիջոցներով մեր մասին տեղեկություններ տարածելուց հետո սկսվեց նաև հակառակ գործընթացը, երբ կլինիկաները և մասնագետներն էին մեզ հետ կապ հաստատում համագործակցելու առաջարկով: Պետք է նշել, սակայն, որ այս պահին պահանջարկի այն շեմը չունենք, որպեսզի գործակցենք տասից ավելի կլինիկաների հետ: